《石季伦金谷园》
唐代·许尧佐

石氏遗文在，凄凉见故园。轻风思奏乐，衰草忆行轩。
舞榭苍苔掩，歌台落叶繁。断云归旧壑，流水咽新源。
曲沼残烟敛，丛篁宿鸟喧。唯余池上月，犹似对金尊。

作者简介：许尧佐[唐]（约公元八o六年前后在世）字、里、生卒年均不详，约唐宪宗元和元年前后在世。擢进士第，又举宏辞，为太子校书郎。贞元十六年，（公元八oo年）与张宗本、郑权皆佐征西幕府。后位谏议大夫，卒。尧佐著有传，奇文柳氏传行于世。亦为诗，全唐诗录有他的诗六首。